**Ամերիկայի Միացյալ Նահանգների Կառավարության և**

**Հայաստանի Հանրապետության Կառավարության**

**միջև**

**Ավելի մրցունակ և զանազանեցված մասնավոր հատվածի շուրջ**

**Օժանդակության համաձայնագրի**

**ՓՈՓՈԽՈՒԹՅՈՒՆ ՀՄ. 11**

**XXX, 2017 թ.**

**ԱՄՆ ՄԶԳ Օժանդակության համաձայնագիր հմ. AAG-111-G-10-001**

Ամերիկայի Միացյալ Նահանգների Կառավարության` ի դեմս Միացյալ Նահանգների միջազգային զարգացման գործակալության (ԱՄՆ ՄԶԳ) և Հայաստանի Հանրապետության Կառավարության` ի դեմս Հայաս­տանի Հանրապետության տնտեսական զարգացման և ներդրումների նախարարության (այսուհետև` Դրա­մա­շնորհ ստացող), միջև 2010 թվականի օգոստոսի 6-ով թվագրված` Ավելի մրցունակ և զանազանեցված մասնավոր հատվածի շուրջ Օժանդակության համաձայնագրի (Համաձայնագիր) ՓՈՓՈԽՈՒԹՅՈՒՆ ՀՄ. 11:

ՀԱՇՎԻ ԱՌՆԵԼՈՎ, որ 2010 թվականի օգոստոսի 6-ին ԱՄՆ ՄԶԳ-ն և Դրամաշնորհ ստացողը Օժանդակության համաձայնագիր են կնքել՝ խթանելու համար ավելի մրցունակ և զանազանեցված մասնավոր հատվածի կայացումը, ինչպես նկարագրված է նշված Համաձայնագրի 1-ին Հավել­վածում («Գործողություն»), և

ՀԱՇՎԻ ԱՌՆԵԼՈՎ, որ Դրամաշնորհ ստացողը և ԱՄՆ ՄԶԳ-ն ցանկանում են փոփոխություն կատարել Համաձայնագրում.

1. ավելացնելու համար ԱՄՆ ՄԶԳ կողմից ընդհանուր հատկացվելիք գումարը 62,578,078.36 $-ից մինչև 73,255,406.36 $` այսպիսով տրա­մա­դրելով 10,677,328.00 $ լրացուցիչ ֆինանսավորում` Համաձայնագրի ներքո գործողությունների հետագա իրականացումը շարունակելու նպա­տա­կով,
2. ավելացնելու համար ԱՄՆ ՄԶԳ ընդհանուր նախատեսվող 62,578,078.36 $-ից մինչև 73,255,406.36 $,
3. ավելացնելու համար Դրամաշնորհ ստացողի ներդրումը մինչև 24,418,468 $, և
4. երկարացնել Համաձայնագրի իրականացման ժամկետը 2019թ. սեպտեմբերի 30-ից մինչև 2020թ. սեպտեմբերի 30-ը

ՀԵՏԵՎԱԲԱՐ Կողմերը սույնով համաձայնում են Համաձայնագրում կատարել հետևյալ փոփոխությունները.

1. Համաձայնագրի 3.1.ա) բաժինը` «ԱՄՆ ՄԶԳ ներդրումը» վերնագրով, ամբողջությամբ հանվում է և փոխարինվում հետևյալով.

«ա) Դրամաշնորհ: Սույն Համաձայնագրում սահմանված նպատակի իրականացմանն աջակցելու նպատակով ԱՄՆ ՄԶԳ-ն, համաձայն 1961 թվականի Օտարերկրյա օժանդակության որոշման` համապատասխան փոփոխություններով, սույնով Դրամաշնորհ ստացողին է տրամադրում յոթանասուներեք միլիոն երկու հարյուր հիսունհինգ հազար չորս հարյուր վեց Միացյալ Նահանգների (ԱՄՆ) դոլար երեսունվեց ցենտը (73,255,406.36 $) չգերազանցող գումար (Դրամաշնորհ):»:

2. Համաձայնագրի 3.1.բ) բաժինը` «Ընդհանուր նախատես­վող ներդրումը» վերնագրով, ամբողջությամբ հանվում է և փոխարինվում հետևյալով.

«բ) ԱՄՆ ՄԶԳ ընդհանուր նախատեսվող ներդրումը: Նպատակի իրականացման համար ԱՄՆ ՄԶԳ ընդհանուր նախատեսվող ներ­դրումը կկազմի յոթանասուներեք միլիոն երկու հարյուր հիսունհինգ հազար չորս հարուր վեց Միացյալ Նահանգների (ԱՄՆ) դոլար երեսունվեց ցենտ (73,255,406.36 $), որը կտրամադրվի աճող մասնաբաժիններով: Հաջորդող աճող մասնաբաժինները պայմանավորված կլինեն այդ նպատակի համար ԱՄՆ ՄԶԳ միջոցների առկայությամբ և ԱՄՆ ՄԶԳ կողմից կարող են տրամադրվել` Դրամաշնորհ ստացողին գրավոր ծանուցելով: Կողմերը համաձայնում են, որ յուրաքանչյուր այդպիսի աճող ներդրում, եթե այդպիսին կա, կուտակային եղանակով կավելացնի 3.1-ին բաժնում սահմանված Դրամաշնորհի ընդհանուր գումարը և, հետևաբար, կարող է ավելացնել 3.2-րդ բաժնի ներքո Դրամաշնորհ ստացողի ներդրումը: Դրամաշնորհ ստացողը նաև համաձայնում է ԱՄՆ ՄԶԳ-ին տրվող գրավոր ծանուցմամբ հաստատել յուրաքանչյուր այդպիսի աճող ներդրման ստացումը, եթե այդպիսին կա:»:

3. Համաձայնագրի 3.2.բ) բաժինը` «Դրամաշնորհ ստացողի ներդրումը» վերնագրով, ամբողջությամբ հանվում է և փոխարինվում հետևյալով.

«բ) Հիմք ընդունելով 3.1.ա) բաժնում սահմանված ԱՄՆ ՄԶԳ ներդրումը` Դրամաշնորհ ստացողի ներդրումը չի կարող պակաս լինել քսանչորս միլիոն չորս հարյուր տասնութ հազար չորս հարյուր վաթսունութ (24,418,468 $) Միացյալ Նահանգների (ԱՄՆ) դոլարի համարժեքից՝ բաղկացած ընթացիկ բյուջեի միջոցներից տրամադրվող բնաիրային ներդրումներից: Եթե ԱՄՆ ՄԶԳ-ն աճման կարգով ավելացնում է 3.1.ա) բաժնում սահմանված Դրամաշնորհի գումարը, ինչպես սահմանված է սույն փաստաթղթում, ապա Դրամաշնորհ ստացողի ներդրումը յուրաքանչյուր աճող մասնաբաժնին զուգընթաց համապատասխանաբար կավելանա այնպես, որ Դրամաշնորհ ստացողի ներդրումը պակաս չլինի Դրամաշնորհի այն մասի մեկ երրորդից, որն օգտագործվում է` օժանդակելու համար այնպիսի գործունեությանը, որն ուղղակիորեն զգալի օգուտ է բերում Հայաստանի Կառավարությանը կամ ենթադրում է Հայաստանի Կառավարության ուղղակի կամ էական ներգրավվածությունը այդ աջակցության իրականացման, վերահսկման կամ կառավարման հարցում: Դրամաշնորհ ստացողի ներդրման ճշգրիտ գումարը կնշվի յուրաքանչյուր աճող ներդրման վերաբերյալ ԱՄՆ ՄԶԳ գրավոր ծանուցման մեջ: Նպատակի իրականացման համար Դրամաշնորհ ստացողի կողմից ընդհանուր նախատեսվող ներդրումը պայմանավորված կլինի այդ նպատակի համար Դրամաշնորh ստացողի բյուջետային միջոցների առկայությամբ և 3.1.բ) բաժնում նշված` ԱՄՆ ՄԶԳ կողմից ընդհանուր նախատեսվող գումարի տրամադրմամբ: Դրամաշնորհ ստացողն առնվազն տարեկան կտրվածքով հաշվետվություններ կներկայացնի իր դրամական և բնաիրային ներդրումների վերաբերյալ՝ ԱՄՆ ՄԶԳ հետ համաձայնեցված ձևաչափով:»:

4. Մաս 4 (ա) –ում “2019թ. սեպտեմբերի 30-ը” փոխարինվում է “2020թ. սեպտեմբերի 30-ով”:

5. 1-ին Հավելվածի Ա Առդիրը` վերնագրված «Ֆինանսական պլան», ամբողջությամբ հանվում է և փոխարինվում հետևյալով.

|  |  |  |  |  |
| --- | --- | --- | --- | --- |
| **Նպատակ** | **Ծրագրային ոլորտ** | **Նախորդ պարտավորություն** | **Սույն փոփոխություն** | **Ընդհանուր պարտավորություն** |
| Տնտեսական աճ | Աճի մակրոտնտեսական հիմք | 2,905,000.36 | - | 2,905,000.36 |
| Առևտուր և ներդրումներ | 4,132,922 | - | 4,132,922 |
| Ֆինանսական հատված | 5,978,948 | - | 5,978,948 |
| Մասնավոր հատվածի մրցունակություն | 34,086,191 | 9,827,328 | 43,913,519 |
| Ենթակառուցվածք | 9,375,017 | 850,000 | 10,225,017 |
|  | Շրջակա միջավայր | 1,000,000 | - | 1,000,000 |
| Ներդրումներ մարդկային ռեսուրսներում | Առողջապահություն | 4,300,000 | - | 4,300,000 |
| Կրթություն | 500,000 | - | 500,000 |
| Սոցիալ-տնտեսական ծառայություններ և բնակչության խոցելի խմբերի պաշտպանություն | 300,000 | - | 300,000 |
| **ԸՆԴԱՄԵՆԸ** |  | **62,578,078.36** | **10,677,328** | **73,255,406.36** |

5. Բացառությամբ սույնով կատարված փոփոխությունների՝ Համաձայ­նագրի մյուս բոլոր դրույթներն ու պայմանները մնում են անփոփոխ, ուժի մեջ են և վավեր:

Ի ՎԿԱՅՈՒՄՆ ՈՐԻ` Ամերիկայի Միացյալ Նահանգների Կառավարությունը և Հայաստանի Հանրապետության Կառավա­րութ­յունը, յուրաքանչյուրը գործելով պատշաճ կերպով լիազորված իր ներկայացուցչի միջոցով, ապահովել են իրենց անունից սույն հմ. 11 Փոփոխության ստորագրումը և հանձնումը վերն առաջինը նշված ամսաթվին և թվականին:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐԻ ԿԱՌԱՎԱՐՈՒԹՅԱՆ ԿՈՂՄԻՑ՝ | ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԿՈՂՄԻՑ՝ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) | | Անուն՝ Դեբորահ Գրիզեր | Անուն՝ Սուրեն Կարայան | | Պաշտոն՝ ԱՄՆ ՄԶԳ Հայաստանյան  գրասենյակի տնօրեն | Պաշտոն՝ Հայաստանի Հանրապետության  Տնտեսական զարգացման և ներդրումների նախարար | | Ամսաթիվ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Ամսաթիվ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |  | | --- | | ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԿՈՂՄԻՑ՝ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) | | Անուն՝ Սուրեն Կարայան | | Պաշտոն՝ Հայաստանի Հանրապետության  Տնտեսական զարգացման և ներդրումների նախարար | | Ամսաթիվ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

**Ամերիկայի Միացյալ Նահանգների Կառավարության և Հայաստանի Հանրապետության Կառավարության միջև 2010 թվականի օգոստոսի 6-ով թվագրված` Ավելի մրցունակ և զանազանեցված մասնավոր հատվածի շուրջ Օժանդակության համաձայնագրի Փոփոխություն հմ. 11:**